Att.:

Departementet for Råstoffer og Justitsområdet

Miljøstyrelsen for Råstofområdet

Departementet for Landbrug, Selvforsyning, Energi og Miljø

Saaffigisassaq/Vor ref.: ABC

Proj. nr. / Proj. nr.:

Allagaq/Brev nr.: 666

Qupp./Side: 1 af 1

Ulloq/Dato: 07-12 2022

**Høringssvar fra Asiaq til udkast til ny minelov og ny råstoflov 2022.**

Asiaq takker for muligheden for at komme med høringssvar til udkast til ny minelov og udkast til ny råstoflov.

Asiaq anbefaler, at der i forbindelse med de enkelte tilladelsestyper sikres hjemmel til, at der kan stille krav om, at der skal gives offentlig adgang til det indsamlede data om det fysiske (ikke levende) miljø, såsom topografiske kort, højdemodeller mm., og særligt hvis en rettighedshaver ikke går videre med et givent projekt. Dette således, at den indsamlede data ikke går til spilde, men kan være til gavn for udviklingen af andre projekter og samfundsudviklingen generelt. Dette data kan eksempelvis være til gavn for samfundet i forhold til beredskab, monitering af klima og miljøforandringer, arealplanlægning mm.

Asiaq har stor ekspertise og erfaring i forhold til indsamling og kvalitetssikring af data om det fysiske miljø, hvorfor vi vil pege på, at en sådan database med indsamlet viden fra råstofprojekter, som gøres offentligt tilgængelig, med fordel kan placeres ved Asiaq. Etableringen af en sådan platform (vidensbank) ved Asiaq vil kunne skabe synergi med de mange andre fysiske data, som Asiaq er ansvarlig for at indsamle i andre sammenhænge, ligesom Asiaq allerede har erfaring med at sikre fri adgang til data for samfundet i andre sammenhænge. Omkostningen ved etableringen af databasen kan dermed reduceres (bæres af flere parter), samtidig med at brugerne ikke skal lede efter data om det fysiske (ikke levende) miljø mange forskellige steder. Vi indgår meget gerne i dialog om udviklingen af dette forslag.

Asiaq anmoder venligst om en kvittering på modtagelsen af dette høringssvar.

Med venlig hilsen

Mette Skarregaard Pedersen